Boer in veldbrand vasgekeer: 'Ek het gedink ek gaan doodbrand' | Maroela Media
Dawid Steenkamp in die hospitaal. Foto: Verskaf.
'n Boer (45) van die Vrystaat sê dit is 'n wonderwerk dat hy lewe ná hy Sondag in 'n verwoestende brand naby sy plaas vasgevang is.
Dawid Steenkamp, wat op die grens van Vredefort en Kroonstad 'n gemengde boerdery bedryf, is vanoggend uit die Netcare Kroon-hospitaal in Kroonstad ontslaan.
Johan Breytenbach van die Freestate Umbrella Fire Protection Association (FSUSPA) het gesê die brand het tussen Viljoenskroon en Vredefort sowat 10 km wes van die R721 in die Renosterspruit-omgewing uitgebreek en altesaam tussen 2000 ha en 3000 ha verbrand.
Breytenbach het gesê warm weerstoestande met sterk winde van tot 55 km/h het toestande geskep waartydens brande vinnig kon versprei.
Volgens Steenkamp het talle boere in die omgewing kom help om die brand te probeer bekamp.
Steenkamp het sy kinders, onderskeidelik 15 en 16 jaar oud, vroeër gestuur om die skape met die bakkie uit die pad van die vuur te jaag. "Ek het besef hulle sou sien wat gebeur en daarom het ek ook besluit om om te draai," vertel hy.
Steenkamp vertel hy het 'n oorpak en skoene aangehad en sy hande en gesig het die ergste onder die vlamme deurgeloop. Hy het derdegraadse brandwonde op sy hande opgedoen.
Ander mense in die omgewing het toe met hul bakkies na Steenkamp gejaag en sy vrou, Chrisna, gebel sodat sy hulle by die teerpad kon ontmoet. Chrisna het hulle daar met yswater ontmoet en met Steenkamp na die hospitaal gehaas waar hulle hom onmiddellik met morfien behandel het vir die pyn.
Steenkamp sê sy neus is "een groot blaas" en dat daar selfs blase in sy ore is. Hy moet nou elke dag na die hospitaal terugkeer vir wondsorg.
Volgens Steenkamp het hy sowat 400 ha weiding in die brand verloor.
Dankbaar Jy lewe Dawid ! God is GOED elke keer Sterkte vir die hande en gesig se herstel ! Ek ken daardie sonder suurstof gevoel ! 'n Brand isi 'n grapi !! ???
Liewe aarde! Dankie tog hierdie boer het oorleef. Die Here se genade is groot. Ek hoop vir spoedige herstel.
Dankbaar, dankbaar Dankie Jesus U is so GROOT !!!!!!
Dankie Abba Vader vir U groot genade!
Nou kyk nou net waardeur boere alles gaan, en hoe hulle saamstaan. Gaan dié wat die grond net kry, hul lewens so op die spel plaas vir ander (of vir hul oes, of hul diere)?
Sterkte aan hom en sy naasbestaandes. Mens kan sien dis hande wat hard werk daai. God bless.
DIE HERE IS LIEF VIR JOU!
En orals langs nasionale roetes word die veld aan die brand gesteek, soos die 7 plekke tussen Modimolle en Bela Bela verlede maand.